als_Latn dik_Latn sag_Latn
I rikthyer në Shqipëri pas 17 vitesh presidenti Italian Giorgio Napolitano siguron shqiptarët se Italia do të vijojë të bëjë avokatin për integrimin e Shqipërisë në BE. Bindja e tij ishte e plotë se vendi ynë do ta fitojë këtë kauz.
“Do të vazhdojmë të bëjmë avokatin për Shqipërinë dhe gjëja e rëndësishme për një avokat është që të mos humbim kauzën tonë. Jemi të bindur se do e fitojmë dhe kauzën që Shqipëria të hyjë në BE
Por pikërisht si një ish-europarlamentar, në kuadër të integrimit Napolitano jep edhe këshillat e tij për forcat politike në Shqipëri
“Vlerësoj si të rëndësishme bashkëpunimin mes forcave politike. Është e rëndësishme që ky bashkim të jetë një kartëvizitë me të cilën Shqipëria të prezantohet në institucionet europiane”.
89-vjeçari Napolitano, si një nga politikanët më të vjetër në Itali dhe i vetmi i zgjedhur me dy mandate në krye të shtetit në këtë vizitë të dytë në Tiranë ka takuar fillimisht presidentin Bujar Nishani. Në qendër të bisedimeve kanë qenë marrëdhëniet e shkëlqyera mes të dy vendeve fqinje të mbështetura edhe në partneritetin strategjik. Sipas Nishanit bashkëpunimi ekonomik mes të dy vendeve duhet te intensifikohet më tej.
“Shpreha interesin për të avancuar bashkëpunimin ekonomik dhe për të rritur shkëmbimet tregtare, për të promovuar investimet italiane në Shqipëri, për të ftuar kompanitë italiane të investojnë në Shqipëri në fusha si energjia, infrastruktura, turizmi etj”.
Ndërkohë edhe në fjalën e tij të mbajtur në Parlament, përpara deputeteve dhe ministrave, Presidenti Napolitano ka theksuar ndër të tjera edhe bashkëpunimin në fushën e energjetikes, e konkretisht projektit TAP. Italia është partneri strategjik i Shqipërisë në fushën e marrëdhënieve tregtare. Sipas të dhënave më të fundit nga INSTAT, aktualisht Italia zë 42,2% të shkëmbimeve tregtare ndaj vendeve të BE-së. ndërkohë që investimet italiane në Shqipëri, përgjatë dy dekadave të fundit, kapin vlerën e 700 milion eurove. Italia vijon të mbetet parteri strategjik i 20 viteve të fundit edhe për qeverinë Rama. Vetëm në pak muaj kryeministri e ka vizituar vendin fqinj dy herë duke ftuar investitorët italianë të investojnë në Shqipëri.
als_Latn als_Latn als_Latn als_Latn als_Latn als_Latn als_Latn